Robert B. Laughlin

Robert Betts Laughlin (født 1950) er en amerikansk fysiker.«Robert B. Laughlin - Biographical», Nobelprize.org, besøkt 18. september 2011.

Laughlin mottok Nobelprisen i fysikk i 1998 sammen med Horst Ludwig Störmer og Daniel C. Tsui «for deres  oppdagelser av en ny form for  kvantevæske med fraksjonelt ladde eksitasjoner».«The Nobel Prize in Physics 1998», Nobelprize.org, besøkt 18. september 2011.

Han ble belønnet med Nobelprisen for å ha oppdaget at elektroner  opptrer sammen i sterke magnetfelt,  og kan danne nye typer  «partikler» med ladninger som er en brøkdel av  elektronets ladning.  Störmer og Tsui gjorde oppdagelsen i 1982 under et  eksperiment der de  utnyttet ekstremt sterke magnetfelt og lave temperaturer.  Innen ett år etter  oppdagelsen lyktes det Laughlin å forklare  resultatet de fikk. Gjennom  teoretisk analyse viste han at elektronene i  et sterkt magnetfelt kan  kondensere og danne en slags kvantevæske,  besleket med de kvantevæsker  som oppstår ved superleding  og i flytende helium.

Laughlin tok doktorgrad i fysikk ved Massachusetts Institute of Technology i 1979, og har siden 1989 vært professor ved Stanford University.

I 2007 holdt Laughlin «The Lars Onsager Lecture» ved NTNU.«The Lars Onsager Lecture», NTNU, besøkt 18. september 2011.

 Referanser 

 Eksterne lenker 

Kategori:Fysikere fra USA
Kategori:Nobelprisvinnere fra USA
Kategori:Nobelprisvinnere (fysikk)
Kategori:Personer fra Tulare County i California